கேள்வி: நாகசுரம் பற்றி தகவல் சொல்.
பதில்: நாகசுரம் (''Nadaswaram'') என்பது துளைக்கருவி வகையைச் சேர்ந்த ஓர் இசைக்கருவியாகும். இது நாதசுவரம், நாதசுரம், நாகஸ்வரம். நாயனம் என்று பலவாறு அழைக்கப்படுவது உண்டு. சிறப்பாகத் தென்னிந்தியா, இலங்கை போன்ற இடங்களிலும், தென்னிந்திய இனத்தவர் வாழும் உலகம் பிற பகுதிகளிலும் இந்த இசைக்கருவி வழக்கில் உள்ளது. திறந்த இடத்தில் இசைப்பதற்கு ஏற்றது. வெகு தூரத்தில் இருந்து கேட்டாலும் இன்பத்தைத் தரும் இயல்பினைக் கொண்டது. தென்னிந்தியாவில் இது ஒரு மங்கலமான இசைக்கருவியாகக் கருதப்படுவதனால், பொதுவாக எல்லாவகையான நன் நிகழ்வுகளிலும் இதற்கு ஒரு இடம் உண்டு. வசதியான பெரிய கோயில்களில் அன்றாடம் இது பல தடவைகள் இசைக்கப்படுவது வழக்கம். ஏனையவற்றில் சிறப்பு வழிபாட்டு நிகழ்வுகளின் போது பயன்படுகின்றது. தவிரவும், தனிப்பட்டவர்களின் திருமணம், பூப்புனித நீராட்டுப் போன்ற நிகழ்ச்சிகளிலும், சமயச் சார்பற்ற பல பொது நிகழ்வுகளிலும் நாகசுவரம் சிறப்பிடம் பெறுகின்றது.[http://www.tamilvu.org/courses/degree/d051/d0513/html/d0513335.htm மங்கல இசை] இவ்வாத்தியம் முன்பு தென்னிந்தியாவிலுள்ள நாகூர், நாகப்பட்டினம் முதலிய ஊர்களில் உள்ளவர்களான, நாகசர்பத்தைத் தெய்வமாகப் பூசித்த நாகர் என்ற சாதியரினால் வாசிக்கப்பட்டு வந்தது. நாகம் (பாம்பு) போன்று உருவத்தைப் போன்று நீண்டிருந்ததின் காரணமாகவும் நாகசுவரம் என்னும் பெயர் ஏற்பட்டது. இதனுடைய இனிமையான நாதம் காரணமாக பிற்காலத்தில் இது நாதஸ்வரம் எனப்பட்டது. பல்லாண்டுகளாக திமிரி என்னும் நாகசுவரமே வாசிக்கப்பட்டது. இதன் நீளம் குறைவாக இருக்கும். இதில் சில மாற்றங்களோடு நாகசுவர மேதை டி. என். ராஜரத்தினம் பிள்ளை அறிமுகப்படுத்தியதுதான் தற்போது புழக்கத்தில் உள்ள பாரி நாகசுவரம் ஆகும். திமிரி நாகசுவரத்தைவிடப் பாரி நாகசுவரம் நீளமாக இருப்பதுடன், இசைக் கலைஞர்களால் நீண்ட நேரம் வாசிக்க சுருதி அளவுடன் இருப்பது இதன் தனிச்சிறப்பாகும்.
கேள்வி: நாகசுரம் - அமைப்பு குறித்து விரிவாக சொல்லுங்கள்.
பதில்: இது வட இந்தியக் குழல் இசைக்கருவியான ஷெனாய் போன்றது ஆகும். எனினும் இது ஷெனாயை விட அளவில் பெரியது. இது வன்மரத்தினால் செய்யப்பட்ட உடலையும், மரத்தினால் அல்லது உலோகத்தினால் செய்யப்படும் விரிந்த அடிப் பகுதியையும் கொண்டது. நாதசுவரம் ஆச்சாமரம் என்னும் மரத்தால் செய்யப்படுகின்றது. இதன் பாகங்கள் வருமாறு: # வட்டவடிவமாக விரிந்து காணப்படும் அணைசு. # உள் கூடான நீண்ட மரக்குழலால் ஆன உடல் # உடலின் மேற் பொருத்தப்படும் கெண்டை (செப்புத் தகடு) # அவ்வப்போது வைத்து இசைக்கப்படும் சீவாளி. உடலின் மேற்பாகத்தில் 12 துளைகள் உள்ளன. மேலிருந்து வரும் 7 துளைகளும் இசைப்பதற்கு ஏற்றவை. மற்றைய ஐந்தையும் அவ்வப்போது மெழுகால் அடைத்தும் திறந்தும் கொள்வார்கள். நாதசுவரத்தின் நீளம் சுமார் 2.5 அடி.
கேள்வி: நாகசுரம் - ஒத்து பற்றி விளக்கவும்.
பதில்: நாதசுரத்திற்கு சுருதி கருவியாக விளங்குவது ''ஒத்து'' என்ற நாதசுவரத்தைப் போன்றவடிவமுள்ள ஒரு கருவி. இதிலிருந்து ஆதார சுருதி மட்டும் தான் வெளிவரும். இதனை ஒருவர் வாயில் வைத்து, தொடர்ச்சியான ஒலியை எழுப்பி வருவார். இன்று இந்தக்கருவிக்குப் பதிலாக சுருதிப்பெட்டி பயன்படுத்தப்படுகின்றது.
கேள்வி: நாகசுரம் - பெரியமேளம் குறித்து விரிவாக சொல்லுங்கள்.
பதில்: நாதசுவரத்துக்கு தாளக் கருவியாக அமைவது தவில் (அல்லது தவுல்) என்ற தோற்கருவியாகும். இதனால் நாதசுவர இசைக்கலைஞர்கள் பொதுவாகத் தவில் இசைக் கலைஞருடன் சேர்ந்து குழுக்களாகவே செயல்படுவது வழக்கம். நாதசுவரக் கலைஞர், ஒத்து வாசிப்பவர், தவில் வித்துவான், தாளக் கலைஞர் (ஜால்ரா) ஆகிய நால்வரும் ஒன்று சேர்ந்த இசைக்குழுவைப் ''பெரியமேளம்'' என அழைப்பர்
கேள்வி: நாகசுரம் - வகைகள் என்பது என்ன?
பதில்: நாதசுவரத்தில் இரண்டு வகைகள் உண்டு:'' திமிரி'', ''பாரி''. திமிரி நாதசுவரம் உயரம் குறைவாகவும், ஆதார சுருதி அதிகமாகவும் இருக்கும். பாரி நாதசுவரம் உயரம் அதிகமாகவும், ஆதார சுருதி குறைவாகவும் இருக்கும். படிமம்:நாதசுரம்.JPG
கேள்வி: நாகசுரம் - பயன்பாடு பற்றி தகவல் சொல்.
பதில்: நாதசுவரம் மங்கல இசைக்கருவியாக பயன்படுகிறது. கோவில்கள் சுப நிகழ்ச்சிகள் ஆகியவற்றிற்கு பயன்படுத்த ஏற்ற இசைக்கருவியாகும். நாதசுவரங்கள் உட்புற நிகழ்ச்சிகளை விட திறந்த வெளிகளில் பயன்படுத்த மிகவும் ஏற்றதாகும். ஏனெனில் இவற்றின் இசை பெருக்கும் திறன் அதிகமாகும்.
கேள்வி: நாகசுரம் - தென்னிந்தியா பற்றி நீங்கள் என்ன அறிந்துள்ளீர்கள்?
பதில்: * டி. என். ராஜரத்தினம் பிள்ளை * திருவிழா ஜெயசங்கர் * சேக் சின்ன மௌலானா * எம். பி. என். பொன்னுசாமி * காரைக்குறிச்சி அருணாசலம் பிள்ளை * நாமகிரிப்பேட்டை கிருஷ்ணன் * செம்பொனார்கோயில் எஸ். ஆர். டி. வைத்தியநாதன் * செம்பொனார்கோயில் இராமசுவாமி பிள்ளை * செம்பொனார்கோயில் சகோதரர்கள் * திருவிடைமருதூர் பி. எஸ். வி. ராஜா * திருவீழிமிழலை எஸ். சுப்பிரமணிய பிள்ளை * திருவீழிமிழலை எஸ். நடராஜ சுந்தரம் பிள்ளை * திருவீழிமிழலை எஸ். தக்சிணாமூர்த்தி பிள்ளை * குழிக்கரை காளிதாஸ் பிள்ளை * நீடாமங்கலம் என். டி. எம். சண்முக வடிவேல் * திருமெய்ஞானம் நடராஜசுந்தரம் பிள்ளை * திருப்பாம்புரம் நடராஜசுந்தரம் பிள்ளை * மன்னார்குடி பரமசிவம் பிள்ளை * சிதம்பரம் வைத்தியநாத பிள்ளை * சேசம்பட்டி சிவலிங்கம்
கேள்வி: நாகசுரம் - யாழ்ப்பாணம் பற்றி நீங்கள் என்ன அறிந்துள்ளீர்கள்?
பதில்: * வி. கே. கானமூர்த்தி * வி. கே. பஞ்சமூர்த்தி * என். கே. பத்மநாதன் * கே. எம். பஞ்சாபிகேசன்